b'\n_START_ARTICLE_\nPasivni transport\n_START_SECTION_\nDifuzija\n_START_PARAGRAPH_\nDifuzija je prenos snovi iz obmo\xc4\x8dja z vi\xc5\xa1jo koncentracijo te snovi v obmo\xc4\x8dje z ni\xc5\xbejo. Razlika koncentracij med obema obmo\xc4\x8djema je povezana s koncentracijskim gradientom, difuzija pa poteka, vse dokler obstaja koncentracijski gradient. Ker difuzija prena\xc5\xa1a le snov iz obmo\xc4\x8dja z vi\xc5\xa1jo koncentracijo v obmo\xc4\x8dje z ni\xc5\xbejo, pravimo, da deluje\xc2\xa0\xc2\xbbvzdol\xc5\xbe koncentracijskega gradienta\xc2\xab\xc2\xa0(primerjaj z aktivnim transportom, ki prena\xc5\xa1a snov iz obmo\xc4\x8dja z ni\xc5\xbejo koncentracijo v obmo\xc4\x8dje z vi\xc5\xa1jo\xc2\xa0\xc2\xbbproti koncentracijskemu gradientu\xc2\xab)._NEWLINE_Brez koncentracijskega gradienta ni nobenega neto prenosa snovi. Snov se seveda lahko premika iz enega obmo\xc4\x8dja v drugo, vendar pa je ta tok snovi uravnove\xc5\xa1en z enako velikim tokom v nasprotni smeri._NEWLINE_Difuzija je biolo\xc5\xa1ko pomemben mehanizem za odpravljanje koncentracijskig gradientov v telesu. Metaboli\xc4\x8dna aktivnost, na primer, porablja kisik, kar posledi\xc4\x8dno zmanj\xc5\xa1a koncentracijo kisika v krvi; to koncentracijo obnavlja difuzija kisika v plju\xc4\x8dnih alveolah.\n_START_SECTION_\nOlaj\xc5\xa1ani transport\n_START_PARAGRAPH_\nPri olaj\xc5\xa1anem transportu tvorijo molekule, ki prehajajo prek membrane, kompleks z molekulo nosilcem, ki je v membrani. Kompleks difundira z ene strani membrane na drugo in tam sprosti preneseno molekulo. Tak na\xc4\x8din transporta je pomemben za veliko velikih hidrofilnih molekul, kot npr. glukoza ali aminokisline, ki so prevelike, da bi lahko difundirale skozi membranske pore. Namesto tega se selektivno ve\xc5\xbeejo na receptorsko mesto molekule nosilca, ki jih prenese prek membrane. Zavedati pa se moramo, da je olaj\xc5\xa1ani transport \xc5\xa1e vedno pasivni proces, s katerim lahko molekule topljenca potujejo le vzdol\xc5\xbe koncentracijskega gradienta.\n_START_SECTION_\nFiltracija\n_START_PARAGRAPH_\nFiltracija je gibanje vode in molekul topljenca prek celi\xc4\x8dne membrane zaradi hidrostatskega tlaka, ki ga ustvarja krvo\xc5\xbeilni sistem. Odvisno od velikosti membranskih por lahko na ta na\xc4\x8din prehajajo le molekule, ki ne presegajo dolo\xc4\x8dene velikosti. Membranske pore v Bowmanovih kapsulah v ledvicah so zelo majhne, zato lahko skoznje prehaja le albumin, najmanj\xc5\xa1a beljakovina. Membranske pore v jetrnih celicah so po drugi strani zelo velike in prepu\xc5\xa1\xc4\x8dajo vrsto razli\xc4\x8dnih topljencev.\n_START_SECTION_\nOsmoza\n_START_PARAGRAPH_\nOsmoza je pravzaprav difuzija molekul vode. Ve\xc4\x8dina celi\xc4\x8dnih membran v ve\xc4\x8dji ali manj\xc5\xa1i meri prepu\xc5\xa1\xc4\x8da vodo, in ker ta predstavlja tako pomembno vlogo v biolo\xc5\xa1kem delovanju organizma, si je difuzija vode prislu\xc5\xbeila svoje ime \xe2\x80\x94 osmoza._NEWLINE_Molekule vode povezujejo vodikove vezi; za razliko od ve\xc4\x8dine topljencev molekule vode ne potujejo posami\xc4\x8dno ampak v skupkih, kar imenujemo z angle\xc5\xa1kim izrazom\xc2\xa0\xc2\xbbbulk flow\xc2\xab.'